
                                              PARLAMENTUL ROMÂNIEI

                                                CAMERA DEPUTAŢILOR
	         COMISIA JURIDICĂ, 
DE DISCIPLINĂ ŞI IMUNITĂŢI                           
	                           Bucureşti 25.11.2011      

                           Pl.x 635/2011                    

	
	


                                                                AVIZ
 asupra propunerii legislative privind instituirea Premiului "Ambasadorii anului"
        În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind instituirea Premiului "Ambasadorii anului", trimisă cu adresa Pl.x 635 din 16 noiembrie 2011 şi înregistrată cu nr. 31/1091 din 17 noiembrie 2011.
        Conform dispoziţiilor art.75 alin.(1) din Constituţia României, republicată şi ale art. 92 alin.(9) pct.1 din Regulamentul Camerei Deputaţilor, republicat, Camera Deputaţilor este Cameră decizională. 

       Senatul a respins iniţiativa legislativă în şedinţa din 9 noiembrie 2011.
       Iniţiativa legislativă are ca obiect de reglementare instituirea acordării premiului „Ambasadorii anului” persoanelor care au obţinut medalii la concursuri, olimpiade sau alte competiţii interne şi internaţionale, în domeniul artistic, cultural, sportiv sau ştiinţific.

        Membrii Comisiei au examinat iniţiativa legislativă supusă avizării, expunerea de motive şi avizul favorabil al Consiliului Legislativ nr. 575 din 23 mai 2011.

       În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea negativă a propunerii legislative întrucât, conform art. 138 alin. (5) din Constituţia României, republicată: „Nicio cheltuială bugetară nu poate fi aprobată fără stabilirea sursei de finanţare”. Astfel, deşi iniţiativa legislativă prevede într-o oarecare măsură acest aspect, Comisia consideră că acesta este insuficient argumentat, indicarea sursei de finanţare făcându-se într-o manieră absolut generală.

        În raport cu obiectul şi conţinutul reglementării, propunerea legislativă face parte din categoria legilor ordinare.      
           PREŞEDINTE,                                                                                SECRETAR,
                  Daniel BUDA                                                                        Gabriel ANDRONACHE
Consilier, Ciprian Bucur

